# Ô͘ Kim-liông

| Ô͘ Kim-liông 胡金龍 |
| --- |
| **2012 nî, Ô͘ Kim-liông tī Cleveland Indians ê Tāi-liân-bêng chhun-hùn chìn-hêng siú-pī liān-si̍p** |
| Thóng-it 7-ELEVEn Sai – No. 51 |
| **It-kun chō͘-lí táⁿ-kek kàu-liān** |
| **Chhut-sì:** 1984 nî 2 goe̍h 2 ji̍t （1984-02-02）(42 hòe)  Tiong-hôa Bîn-kok Tâi-lâm-chhī  |
|

|  |  |
| --- | --- |
| **Táⁿ-kek:** chiàⁿ | **Tâu-kiû:** chiàⁿ |

 |
| Chit-gia̍p chho͘-chhù chhut-sài |
| **Bí-kok Chit-pāng:** 2007 nî 9 goe̍h 1 hō, tī Lo̍k-sam-ki Dodgers |
| **Tiong-hôa Chit-pāng:** 2013 nî 3 goe̍h 24, tī Gī-tāi Sai-gû |
| Chòe-āu chhut-sài |
| **Bí-kok Chit-pāng:** 2011 nî 5 goe̍h 16, tī Niú-iok Tōa-to͘-hōe |
| **Tiong-hôa Chit-pāng:** 2025 nî 10 goe̍h 11, tī Thóng-it 7-ELEVEn Sai |
| Bí-kok Chit-pāng sò͘-kì thóng-kè (chì 2011 nî ûi-chí) |
| Táⁿ-kek-lu̍t | 0.176 |
| An-táⁿ | 34 |
| Choân-lûi-táⁿ | 2 |
| Táⁿ-tiám | 18 |
| Thau-luí | 4 |
| Tiong-hôa Chit-pāng sò͘-kì thóng-kè (chì 2025 nî ûi-chí) |
| Táⁿ-kek-lu̍t | 0.344 |
| An-táⁿ | 1263 |
| Choân-lûi-táⁿ | 87 |
| Táⁿ-tiám | 571 |
| Thau-luí | 76 |
| Tūi-ngó͘ |
| **Kiû-oân sî-kî Lo̍k-sam-ki Dodgers (2007 nî – 2010 nî)
* Niú-iok Tōa-to͘-hōe (2011 nî)
* Cleveland Indians (2012 nî)
* Adelaide Soa-hî（2011 nî)
* Gī-tāi Sai-gû (2013 nî – 2016 nî)
* Hù-pang Hān-chiòng (2017 nî – 2021 nî)
* Thóng-it 7-ELEVEn Sai (2022 nî – 2025 nî)

**Kàu-liān sî-kî Thóng-it 7-ELEVEn Sai it-kun chō͘-lí táⁿ-kek kàu-liān (2026 nî –)
 |
| Seng-gâi cheng-chhái piáu-hiān kah ti̍t-chióng |
| * Tiong-hôa Chit-pāng nî-tō͘ chóng-koan-kun: 2016
* Tiong-hôa Chit-pāng Táⁿ-kek-ông: 2014, 2015
* Tiong-hôa Chit-pāng An-táⁿ-ông: 2014, 2015
* Tiong-hôa Chit-pāng Chòe-ka 10-jîn Chióng:
	+ Gōa-iá-chhiú: 2014
	+ Chí-tēng táⁿ-kek: 2018, 2019
* Tiong-hôa Chit-pāng tan-goe̍h MVP: 2018/09
* Tiong-hôa Chit-pāng Bêng-seng-sài: 2013 – 2016, 2018, 2019, 2025
 |

**Ô͘ Kim-liông** (1984 nî 2 goe̍h 2 ji̍t chhut-sì ), sī tī Tâi-oân Tâi-lâm-chhī chhut-sì ê iá-kiû soán-chhiú, bat tī Tiong-hôa Chit-pāng Gī-tāi Sai-gû, Hù-pang Hān-chiòng kah Thóng-it 7-ELEVEn Sai hāu-le̍k. Ô͘ Kim-liông bat tī Bí-kok phah-kiû, sī Tâi-oân tē-5-ê peh khì--lih Tāi-liân-bêng ê kiû-oân, siāng-sî mā-sī Tāi-liân-bêng sú-siōng sèⁿ ê jī-bú siōng chió ê kiû-oân (*Hu*). 2012 nî nî-té tńg-lâi Tâi-oân chham-ka Tiong-hôa Chit-pāng Soán-siù-hōe, hō͘ Gī-tāi Sai-gû kéng-tio̍h, chiâⁿ-chò Tiong-chit 24 nî ê soán-siù chiōng-goân, pēng-chhiáⁿ hō͘ Gī-tāi Sai-gû kéng chò tūi-tióⁿ, koh kā tī Bí-kok chá tio̍h leh kí-pān ê "Chhài-chiáu-ji̍t" ín ji̍p-lâi Tâi-oân. Kah tī Bí-kok ê sî-chūn bô-kâng, tī Tiong-hôa Chit-pāng ê sî chú-iàu sī chò gōa-iá-chhiú ia̍h-sī chí-tēng táⁿ-kek. Ô͘ Kim-liông bat tī 2015 kàu 2018 nî chò tē-4-kài Tiong-hôa Chit-pāng Kiû-oân Kang-hōe lí-sū-tióⁿ, tī 2016 nî Gī-tāi Sai-gû bē-tiāu liáu-āu chiâⁿ-chò Hù-pang Hān-chiòng kiû-oân. 2021 nî-bóe hō͘ Hù-pang Hān-chiòng sek-chhut liáu-āu kah Thóng-it 7-ELEVEn Sai chhiam-iok, chiâⁿ-chò Thóng-it Sai ê kiû-oân.

## Seng-gâi

Ô͘ Kim-liông tī ko-tiong ê sî tio̍h í-keng phah liáu chiâⁿ hó, tha̍k Lâm-eng Siong-kang ê i ta̍k-nî lóng ji̍p-soán chheng-pāng tāi-piáu-tūi, ū 1-pái A-chiu Chheng-pāng-sài kah 2-pái IBA Sè-kài Chheng-pāng-sài ê chhut-sài kì-lo̍k. Ko-tiong it-nî ê Ô͘ Kim-liông chú-iàu tam-jīm jī-lúi-chhiú, jī-nî liáu-āu khì pó͘ sia̋n-pái Tân Kang-hô ê ūi-tì tam-jīm iû-kek-chhiú, mā bat chhah-hoe-á chò tâu-chhiú, kiû-sok ē-tàng chhiau-kòe 140 km/h, koh tâu chhut bē-bái ê sêng-chek, hō͘ i bat hoân-ló kòe beh chò iá-chhiú a̍h-sī tâu-chhiú.

### Lú Bí Sî-kî

2002 nî Ô͘ Kim-liông ko-tiong pit-gia̍p, ka-ji̍p iá-kiû bêng-hāu Bûn-hòa Tāi-ha̍k, í it-nî kiû-oân ê sin-hūn chiâⁿ-chò sian-hoat kiû-oân, tam-jīm 1-hoan iû-kek-chhiú. Kâng-nî 11 goe̍h, Lo̍k-sam-ki Dodgers kah Ô͘ Kim-liông chhiam--loe̍h ha̍p-iok, Tâi-oân Bûn-hòa Tāi-ha̍k mā í kau-ōaⁿ ha̍k-seng ê hong-sek hia̍p-chō͘ i kái-koat peng-e̍k būn-tê. I mā sī Bí-kok Chit-pāng Lo̍k-sam-ki Dodgers chhiam ê tē-saⁿ-ê Tâi-oân soán-chhiú (thâu-2-ê sī Tân Kim-hong kah Koeh Hông-chì), mā sī tē-2-ūi Tâi-oân iá-chhiú.

Lo̍k-sam-ki Dodgers Sió-liân-bêng sî-kî.
*Iá-kiû Bí-kok* tī 2003 nî kàu 2006 nî, liân-sòa 4-tang kā Ô͘ Kim-liông soán chò Lo̍k-sam-ki Dodgers Sió-liân-bêng hē-thóng ê chòe-ka hông-siú iû-kek-chhiú, jî-chhiáⁿ i táⁿ-kek-lu̍t mā chiâⁿ koân.

2007 nî, tī Lo̍k-sam-ki Dodgers sî-kî.
2007 nî tī Sió-liân-bêng Bêng-seng-sài tit-tio̍h tan-tiôⁿ MVP, pēng-chhiáⁿ hőng soán chò Dodgers 2007 nî-tō͘ Sió-liân-bêng ê chòe-ka kiû-oân. 9 goe̍h 1 hō, Ô͘ Kim-liông chèng-sek chiâⁿ-chò thâu-chi̍t-ūi peh khì--lih Bí-kok Chit-pāng Tāi-liân-bêng ê Tâi-oân lāi-iá-chhiú. Kâng-chi̍t-ji̍t, i tī Dodgers kah San Diego Kàu-sū ê pí-sài lāi-té chiōⁿ-tiôⁿ tāi-táⁿ, chi̍t táⁿ-sò͘ bô an-táⁿ, chiâⁿ-chò tē-2-ūi tī Tāi-liân-bêng chhut-sài ê Tâi-oân Iá-chhiú (thâu-chi̍t-ūi sī Tân Kim-hong). 9 goe̍h 11, tī bīn-tùi San Diego Kàu-sū-tūi ê pí-sài tang-tiong chiōⁿ-tiôⁿ tāi-táⁿ, kòng chhut Tāi-liân-bêng seng-gâi thâu-chi̍t-ki an-táⁿ kah ko͘-hun hőng-bú-láng.

Lo̍k-sam-ki Dodgers sî-kî, chiōⁿ-tiôⁿ kòng-kiû ê Ô͘ Kim-liông.
2009 nî, Ô͘ Kim-liông tī Lo̍k-sam-ki Dodgers Tāi-liân-bêng chhun-hùn.
2010 nî 12 goe̍h 28, Dodgers in-ūi iû-kek-khu tn̂g-kî hō͘ bêng-seng kiû-oân Furcal chiàm--leh, koh ka-siōng Ô͘ Kim-liông pún-sin táⁿ-kek lêng-le̍k khah bái, tio̍h kā i kau-e̍k khì Tōa-to͘-hōe-tūi.

2011 nî, tī Niú-iok Tōa-to͘-hōe sî-kî.
2011 nî khai-kùi ê sî bat ji̍p-khì 25-lâng miâ-toaⁿ, tān-sī in-ūi táⁿ-kek khah bái ê koan-hē, tī 5 goe̍h 17 pí-sài kiat-sok liáu-āu hőng pàng--lo̍h-khì, pēng-chhiáⁿ tī kiû-kùi kiat-sok liáu-āu hőng sek-chhut. Āu-lâi i khì-kàu Ò-chiu Iá-kiû Liân-bêng Adelaide Soa-hî-tūi, ǹg-bāng thang hō͘ Tāi-liân-bêng kiû-thàm chù-ì tio̍h.

Cleveland Indians sî-kî
2012 nî 1 goe̍h 13 kah Cleveland Indians chhiam--loe̍h Sió-liân-bêng ê ha̍p-iok, 3 goe̍h 27 pún-té beh kau-e̍k khì Hùi-sêng-lâng, tān-sī lo̍h-bóe tī 29 hō chhú-siau kau-e̍k, hō͘ Cleveland Indians sek-chhut.

Ô͘ Kim-liông tī Cleveland Indians Tāi-liân-bêng chhun-hùn táⁿ-kek liān-si̍p.
### Tiong-chit Sî-kî

2013 nî tńg-lâi Tâi-oân ka-bêng Tiong-hôa Chit-pāng, hō͘ Gī-tāi Sai-gû kéng-tio̍h, sī Tiong-hôa Chit-pāng 24 nî ê soán-siù chiōng-goân.

Gī-tāi Sai-gû sî-kî ê Ô͘ Kim-liông
2014 nî kah 2015 nî, liân-sòa 2-tang tit-tio̍h "an-táⁿ-ông" kah "táⁿ-kek-ông", kî-tiong 2014 nî kiû-kùi koh tit-tio̍h "chòe-ka 10-jîn chióng tò-gōa-iá-chhiú". 2015 nî tû-liáu chhòng-chō Tiong-chit siōng chió tiôⁿ-chhù 300-an kah 400-an ê kì-lo̍k í-gōa, mā ta̍t-sêng kò-jîn 200 tit-hun kah 300-tiôⁿ chhut-sài, koh tī Kok-khèng-ji̍t hit-kang tī iân-tn̂g-sài 10-kio̍k-hā kòng chhut chài-kiàn móa-lúi choân-lúi-táⁿ (Tiong-chit sú-siōng -tē-chhit lâng), 8 goe̍h 6 hō koh ta̍t-sêng oân-choân táⁿ-kek (Tiong-chit sú-siōng tē-10-lâng, pún-thó͘ tē-7-lâng).

2016 nî kùi-chho͘ ê sî kah Iûⁿ Koàn-ui, Ko Hàu-gî chò-hóe oân-sêng Tiong-chit sú-siōng tē-5-pái ê "liân-sòa 3-táⁿ-se̍k kòng chhut hőng-bú-láng" (Back-to-Back-to-Back), mā iōng Tiong-chit siōng kín ê sok-tō͘ oân-sêng kò-jîn 500-an.

2020 nî 4 goe̍h 18, tī Thô-hn̂g Kok-chè Iá-kiû-tiôⁿ tùi-chiàn Lo̍k-thian Thô-oân, 8-kio̍k-siōng bīn-tùi Lîm Pek-iū phah chhut seng-gâi tē-1000-ki an-táⁿ, pēng-chhiáⁿ iōng chhut-sài 704-tiôⁿ, 3062 táⁿ-se̍k, 2809 táⁿ-sò͘ chiâⁿ-chò **Tiong-chit siōng kín ta̍t-sêng 1000 an** ê kì-lo̍k (goân kì-lo̍k sī Lîm Ek-choân ê 744-tiôⁿ, 3168 táⁿ-se̍k, Phêⁿ Chèng-bín ê 2838 táⁿ-sò͘).

2022 nî 1 goe̍h 4 hō, Thóng-it 7-ELEVEn Sai chèng-sek soan-pò͘ kah i chhiam--loe̍h chi̍t-nî ê ha̍p-iok. 2025 nî Ô͘ Kim-liông soan-pò͘ beh tī chit-nî kiû-kùi kiat-sok liáu-āu ín-thè, ín-thè liáu-āu tam-jīm Thóng-it 7-ELEVEn Sai it-kun chō͘-lí táⁿ-kek kàu-liān.

## Sêng-pāng Kok-chhiú Keng-le̍k

* 2003 nî Kó͘-pa Sè-kài Iá-kiû Kím-piau-sài
* 2005 nî Hô-lân Sè-kài Iá-kiû Kím-piau-sài
* 2006 nî Sè-kài Iá-kiû Keng-tián-sài
* 2006 nî Tō͘-ha A-ūn
* 2007 nî A-chiu Iá-kiû Kím-piau-sài
* 2010 nî Kńg-chiu A-ūn
* 2017 nî Sè-kài Iá-kiû Keng-tián-sài
* 2019 nî Sè-kài Iá-kiû 12-kiông Sài

## Chit-pāng Seng-gâi Sêng-chek

### Bí-kok Chit-pāng kah Ò-chiu Chit-pāng

#### Sió-liân-bêng, To̍k-li̍p Liân-bêng kah Ò-chiu Liân-bêng

* Sió-liân-bêng pêng-kin táⁿ-kek-lu̍t / chiōⁿ-lúi-lu̍t / tn̂g-táⁿ-lu̍t hun-pia̍t sī 0.296 / 0.339 / 0.412, lóng-chóng ū 901-ki an-táⁿ, kî-tiong 47-ki sī hőng-bú-láng.
* Tī To̍k-li̍p Liân-bêng kah Ò-chiu Liân-bêng lóng-chóng phah chhut 123-ki an-táⁿ, kî-tiong 7-ki sī hőng-bú-láng.

#### Tāi-liân-bêng

| Nî-tō͘ | Kiû-tūi | Chhut-sài | Táⁿ-sò͘ | Tit-tiám-khoan | An-táⁿ | Jī-lúi-táⁿ | Saⁿ-lúi-táⁿ | hőng-bú-láng | Táⁿ-tiám | Sì-sí | Thau-luí | Sa̋n-sín | Táⁿ-kek-lu̍t | Chiōⁿ-lúi-lu̍t | Tn̂g-táⁿ-lu̍t |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **2007** | LAD | 12 | 29 | 5 | 7 | 0 | 1 | 2 | 5 | 0 | 0 | 8 | 0.241 | 0.241 | 0.517 |
| **2008** | 65 | 116 | 16 | 21 | 2 | 2 | 0 | 9 | 2 | 11 | 23 | 0.181 | 0.252 | 0.233 |
| **2009** | 5 | 5 | 2 | 2 | 1 | 0 | 0 | 2 | 0 | 0 | 2 | 0.400 | 0.333 | 0.600 |
| **2010** | 14 | 23 | 2 | 3 | 1 | 0 | 0 | 1 | 1 | 0 | 5 | 0.130 | 0.160 | 0.174 |
| **2011** | NYM | 22 | 20 | 6 | 1 | 0 | 0 | 0 | 1 | 1 | 1 | 11 | 0.050 | 0.091 | 0.050 |
| **Ha̍p-kè** | 5-tang | 118 | 193 | 25 | 34 | 4 | 3 | 2 | 18 | 4 | 12 | 49 | 0.176 | 0.225 | 0.259 |

### Tiong-hôa Chit-pāng

* (**Chho͘-o͘-jī** sī hit-nî siōng-hó ia̍h siōng-koân ê sêng-chek)

| Nî-tō͘ | Kiû-tūi | Chhut-sài | Táⁿ-sò͘ | An-táⁿ | Hőng-bú-láng | Táⁿ-tiám | Tit-hun | Thau-luí | Sì-sí | Sa̋n-sín | Lúi-táⁿ-sò͘ | Siang-sat | Táⁿ-kek-lu̍t | Chiōⁿ-lúi-lu̍t | Tn̂g-táⁿ-lu̍t | OPS |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2013 | Gī-tāi Sai-gû | 99 | 393 | 135 | 5 | 38 | 71 | 12 | 17 | 24 | 183 | 15 | 0.344 | 0.368 | 0.466 | 0.834 |
| 2014 | 115 | 463 | **162** | 5 | 55 | 81 | 12 | 33 | 35 | 212 | 16 | **0.350** | 0.391 | 0.458 | 0.849 |
| 2015 | 108 | 446 | **171** | 16 | 76 | 99 | 15 | 38 | 37 | 249 | 11 | **0.383** | 0.429 | 0.558 | 0.987 |
| 2016 | 79 | 327 | 122 | 10 | 55 | 73 | 10 | 32 | 31 | 174 | 7 | 0.373 | 0.427 | 0.532 | 0.959 |
| 2017 | Hù-pang Hān-chiòng | 92 | 351 | 113 | 11 | 71 | 52 | 3 | 31 | 49 | 175 | 8 | 0.322 | 0.372 | 0.499 | 0.871 |
| 2018 | 100 | 385 | 144 | 14 | 80 | 68 | 7 | 29 | 40 | 214 | 8 | 0.374 | 0.414 | 0.556 | 0.970 |
| 2019 | 107 | 427 | 146 | 13 | 60 | 69 | 6 | 31 | 47 | 206 | 8 | 0.342 | 0.384 | 0.482 | 0.866 |
| 2020 | 41 | 158 | 49 | 6 | 31 | 31 | 5 | 13 | 21 | 74 | 2 | 0.310 | 0.354 | 0.468 | 0.822 |
| 2022 | Thóng-it 7-ELEVEn Sai | 90 | 269 | 83 | 3 | 40 | 26 | 4 | 26 | 41 | 102 | 6 | 0.309 | 0.365 | 0.379 | 0.744 |
| 2023 | 64 | 215 | 59 | 2 | 24 | 23 | 0 | 13 | 40 | 73 | 8 | 0.274 | 0.312 | 0.340 | 0.652 |
| 2024 | 46 | 106 | 37 | 0 | 15 | 6 | 1 | 6 | 11 | 43 | 3 | 0.349 | 0.381 | 0.406 | 0.787 |
| 2025 | 61 | 130 | 42 | 2 | 26 | 9 | 1 | 11 | 23 | 59 | 3 | 0.323 | 0.371 | 0.454 | 0.825 |
| Ha̍p-kè | 12-tang | 1002 | 3670 | 1263 | 87 | 571 | 608 | 76 | 280 | 399 | 1764 | 95 | 0.344 | 0.387 | 0.481 | 0.868 |

## Cheng-gī Sū-kiāⁿ

* 2020 nî 6 goe̍h 25, ū bāng-iú tī PTT hun-hióng chi̍t-ê su-jîn kûn-cho͘ hō-chò Lâm-eng Siong-kang Iá-kiû-tūi Hāu-iú-hōe ê chia̍t-tô͘, lāi-té ū chi̍t-ê kháu-chō hō-chò *Clhu15* ê lâng lâu-ōe kóng: "Kā Hù-pang phah kah mi-mi-mauh-mauh ōaⁿ chóng--ê! Kok-ūi hāu-iú ka-iû!" hőng jīn-ûi sī Hù-pang Hān-chiòng kiû-oân Ô͘ Kim-liông. Keng-kí kong-si hoat-piáu seng-bêng kóng sui-jiân chia̍t-tô͘ lāi-té ê sī Ô͘ Kim-liông pún-lâng ê kháu-chō, tān-sī he sī Ô͘ Kim-liông ê sió-tī iōng i ê chhiú-ki-á hoat ê, Ô͘ Kim-liông ê sió-tī mā í-keng khà-tiān-ōe hō͘ Lâm-eng Tân Hiàn-êng kàu-liān kah Hù-pang Hān-chiòng chóng-kàu-liān Âng It-tiong hōe-sit-lé. M̄-koh keh-ji̍t Ô͘ Kim-liông sûi hőng pàng lo̍h-khì jī-kun, koh hō͘ kiû-thoân kui-ê léng-tòng--khí-lâi, kìm-chí i sûi-tūi kah chham-ka kiû-tūi jīm-hô oa̍h-tāng, it-ti̍t-kàu 2021 nî 2-tang ê ha̍p-iok kiâⁿ liáu kiû-kùi kiat-sok liáu-āu lī-khui Hù-pang.

## Chham-khó Chu-liāu

## Gōa-pō͘ Liân-kiat

Tâi-oân Pāng-kiû Wiki-koán：胡金龍(Hàn-gí)

* Ô͘ Kim-liông ê Facebook choan-ia̍h

|  |  |  |
| --- | --- | --- |
| chêng-jīm:  **Lîm Sîn-hôa** | **Tiong-hôa Chit-pāng sin-lâng soán-siù chiōng-goân** 2013 nî | kè-jīm:  **Tēⁿ Khái-bûn** |
| chêng-jīm:  **Phêⁿ Chèng-bín** | **Tâi-pak-chhī Chit-pāng Kiû-oân Kang-hōe lí-sū-tióⁿ** 2015 nî－2018 nî | kè-jīm:  **Chiu Su-chê** |
| Chióng-hāng
 |
| chêng-jīm:  **Lîm Ek-choân** | **Tiong-hôa Chit-pāng An-táⁿ-ông** 2014-2015 nî | kè-jīm:  **Ông Pek-iông** |
| chêng-jīm:  **Lîm Ek-choân** | **Tiong-hôa Chit-pāng Táⁿ-kek-ông** 2014-2015 nî | kè-jīm:  **Ông Pek-iông** |
| chêng-jīm:  **Chiam Tì-giâu, Tiuⁿ Chèng-úi, Tiuⁿ Kiàn-bêng** | **Tiong-hôa Chit-pāng Chòe-ka 10-jîn Chióng (gōa-iá-chhiú)** 2014 nî | kè-jīm:  **Ko Kok-hui、Tiuⁿ Chèng-úi, Tiuⁿ Kiàn-bêng** |
| chêng-jīm:  **Lîm Hông-io̍k** | **Tiong-hôa Chit-pāng Chòe-ka 10-jîn Chióng (chí-tēng táⁿ-kek)** 2018-2019 nî | kè-jīm:  **Chiu Su-chê** |